# 2. Accerciser-in quraşdırılması və işə salınması

# Accerciser-in qurulması

Accerciser
-in sisteminizdə quraşdırılması və işə salınması
Eitan Isaacson
eitan@ascender.com
Peter Parente
pparent@us.ibm.com
Aline Bessa
alibezz@gmail.com

Creative Commons Eyni Şərtlərlə Paylaş 3.0

Tərcümə: Ramal Rəhimov
jhonaluman@gmail.com 2025

# Accerciser-in qurulması

İstifadə etdiyiniz distributivdə Accerciser-in paket şəklində mövcud olub-olmadığını yoxlayın. Əgər mövcuddursa, onu paket meneceri vasitəsilə quraşdıra bilərsiniz. Əks halda, aşağıdakı bölməyə baxaraq Accerciser-i əl ilə quraşdıra bilərsiniz.

# Accerciser-in əl ilə quraşdırılması

Accerciser-i əl ilə quraşdırmaq üçün əvvəlcə onu yükləməlisiniz. Accerciser-in ilkin mənbə kodunu ya gnome.org-un FTP saytından yükləyə, ya da gnome.org-un GIT repozitoriyasından klonlaya bilərsiniz.

Əgər siz GNOME 3 istifadə etmirsinizsə, Accerciser-in 3-cü və ya daha sonrakı versiyalarının mühitinizlə uyğun gəlmədiyini görə bilərsiniz.

Accerciser-i əldə etdikdən sonra, onu aşağıdakı əmrlərlə quraşdırın:

cd accerciser

meson setup _build .

meson compile -C _build

sudo meson install -C _build # və ya root kimi: meson install -C _build

Əgər sisteminizdə Accerciser-in quraşdırılması ilə bağlı problemlə qarşılaşırsınızsa, çox güman ki, onun bəzi asılılıqları çatışmır. Accerciser-in vikisinə baxaraq bütün asılılıqların düzgün quraşdırıldığından əmin olun.

# Accerciser-in işə salınması

Accerciser-i başlatmaq üçün terminal pəncərəsində və ya "İcra et" dialoqunda accerciser yazın və Enter düyməsini basın.

Bundan sonra siz Accerciser-dən istifadə edərək Tətbiqlər Ağacı Görünüşü iyerarxiyasında göstərilən istənilən əlçatan elementi yoxlaya bilərsiniz. Bir elementi seçin və onu Accerciser-in əlavələrindən biri ilə təhlil edin.