# 4. Hadisə Monitoru Əlavəsi

Əlçatan hadisələrin baş verdiyi anda izlənməsi
Eitan Isaacson
eitan@ascender.com
Peter Parente
pparent@us.ibm.com
Aline Bessa
alibezz@gmail.com

Creative Commons Eyni Şərtlərlə Paylaş 3.0

Tərcümə: Ramal Rəhimov
jhonaluman@gmail.com 2025

# Hadisə Monitoru Əlavəsi

Hadisə Monitoru Əlavəsi Tətbiq Ağacı Baxışında göstərilən tətbiqlərdə baş verən AT-SPI hadisələrini izləməyə imkan verir. Bu əlavə, tətbiqin interfeysində baş verən dinamikaları öyrənmək və hansı AT-SPI hadisələrinin hansı əlçatan vidjetlərlə əlaqəli olduğunu müəyyənləşdirmək üçün faydalıdır.

# Hadisə Monitoru Əlavəsi

Hadisə Monitoru Əlavəsi sizə AT-SPI hadisələrini görməyə və onları müvafiq əlçatan vidjetlərlə uyğunlaşdırmağa imkan verir.

Hadisə Monitoru Əlavəsi sizə AT-SPI hadisələrini görməyə və onları müvafiq əlçatan vidjetlərlə uyğunlaşdırmağa imkan verir.

# Hadisə Monitoru Əlavəsini İşə Salmaq

Hadisə Monitoru Əlavəsini açdıqda, əlavənin əhatə etdiyi bütün müxtəlif AT-SPI hadisə siniflərini təmsil edən seçim qutularının siyahısını görəcəksiniz:

sənəd

fokus

siçan

obyekt

terminal

pəncərə

Əgər bir sinfi işarələsəniz, həmin sinfə aid bütün hadisə növləri plagin tərəfindən izlənəcək. Siniflər ağac strukturu şəklində təqdim olunur; bu səbəbdən siz onları genişləndirərək yalnız maraqlandığınız hadisə növlərini seçməklə seçiminizi daha da dəqiqləşdirə bilərsiniz.

AT-SPI hadisələrinin bütün mümkün növlərini izləmək istəyirsinizsə, Hamısını seç düyməsini klikləyin. Eyni şəkildə, hazırda seçilmiş bütün hadisə növlərini silmək üçün Seçimi təmizlə düyməsinə klikləyin.

Hər monitorinq üçün yalnız bir neçə hadisə növü seçmək daha aydın nəticə verir.

Hadisə monitorinqini dəqiqləşdirməyin başqa bir yolu hadisə mənbəyinə görədir. Standart olaraq Hamısı mənbə seçimi aktivdir və bu, bütün tətbiqlərin AT-SPI hadisələrinin izlənəcəyini göstərir. Əgər yalnız bir tətbiqi araşdırmaq istəyirsinizsə, onu Tətbiq Ağacı Baxışında seçin və Seçilmiş tətbiq radio düyməsini klikləyin. Eynilə, əgər yalnız bir əlçatan vidjet və onun alt elementlərini izləmək istəyirsinizsə, onu seçin və Seçilmiş əlçatan radio düyməsini klikləyin.

Hadisə növlərini seçdikdən və Mənbə seçimlərini təyin etdikdən sonra, Hadisə Monitoru Plagini AT-SPI hadisələrini avtomatik olaraq izləməyə başlayır, çünki Hadisələri izlə düyməsi standart olaraq aktivdir. İzləməni dayandırmaq istədikdə, həmin düyməni klikləyin. Izləməyə yenidən başlamaq üçün yenidən həmin düyməyə klikləyin.

Gələn hər bir hadisə üçün Hadisə Monitoru Plagini onun mənbəyini və tətbiqini göstərir. Hər iki element üzrə keçid aktivləşdirildikdə, həmin obyekt Tətbiq Ağacı Baxışında seçilmiş olur.

Hadisə Monitoru Plagininin yaratdığı nəticəni yadda saxlamaq istəyirsinizsə, sadəcə Yadda saxla düyməsini klikləyin. Nəticə ekranını təmizləmək üçün Təmizlə düyməsinə klikləyin.