# 1. Accerciser nədir?

İnteraktiv əlçatanlıq araşdırıcısı
Eitan Isaacson
eitan@ascender.com
Peter Parente
pparent@us.ibm.com
Aline Bessa
alibezz@gmail.com

Creative Commons Eyni Şərtlərlə Paylaş 3.0

Tərcümə: Ramal Rəhimov
jhonaluman@gmail.com 2025

# Accerciser nədir?

Accerciser – Python ilə yazılmış interaktiv əlçatanlıq araşdırıcısıdır. O, vidjetləri yoxlamaq, təhlil etmək və onlarla qarşılıqlı əlaqə qurmaq üçün AT-SPI kitabxanasından istifadə edir. Bu, tətbiqin yardımçı texnologiyalara və avtomatlaşdırılmış test sistemlərinə düzgün məlumat verib-vermədiyini yoxlamağa imkan yaradır. Accerciser əlçatanlıq məlumatlarını fərdi görünüşlə əks etdirmək üçün istifadə oluna biləcək əlavələrlə təchiz olunmuşdur.

Standart olaraq, Accerciser-in əsas interfeysi üç hissədən ibarətdir: bütün masaüstü əlçatanlıq iyerarxiyasının ağac görünüşü – yəni Tətbiq Ağacı Baxışı – və iki əlavə sahəsi. Əgər bütün əlavələri bir sahədə görmək, yəni interfeysi üç yerə deyil, iki yerə bölmək istəyirsinizsə, Ctrl T düymələrini basın. Üç hissəyə qayıtmaq üçün eyni düymə birləşməsini yenidən basın.

Masaüstünüzdə əlçatanlıq dəstəyinin aktiv olduğundan əmin olun – əks halda Accerciser gözlənildiyi kimi işləməyəcək.

# Accerciser

Accerciser
-in standart interfeysi.

Accerciser-in standart interfeysi.

# Accerciser-in nəzərdə tutulduğu auditoriya

Accerciser müxtəlif istifadəçi qruplarının ehtiyaclarını ödəyir. İstifadəçi interfeysi proqramçıları tətbiqlərinin bütün funksiyaları AT-SPI vasitəsilə əldə oluna bildiyini yoxlamaq üçün bu vasitədən istifadə edirlər. Yardımçı texnologiya proqramçıları AT-SPI tərəfindən onların tətbiqlərinə təqdim edilən məlumatları görə bilirlər. Avtomatlaşdırılmış interfeys testlərini hazırlayanlar üçün Accerciser faydalıdır, çünki bu vasitə hədəf tətbiqdən alınacaq müxtəlif hadisələri göstərir.

# Accerciser-in əlavə (plugin) arxitekturası

Accerciser genişləndirilə bilən, əlavələrə əsaslanan bir arxitekturaya malikdir. Onun əsas kod bazası kifayət qədər kiçikdir və funksionallıqlarının əksəriyyəti standart əlavələrdən ibarətdir:

İnterfeys Göstəricisi – Hədəf tətbiqin əlçatan vidjetləri tərəfindən təqdim edilən AT-SPI interfeyslərini araşdırmağa imkan verən əlavə.

AT-SPI Doğrulayıcısı – Hədəf tətbiqin əlçatanlığını yoxlamaq üçün testlər tətbiq edən əlavə.

Hadisə Monitoru – Hədəf tətbiq tərəfindən yaranan AT-SPI hadisələrini real vaxtda göstərən əlavə.

Sürətli Seçim – Accerciser-in Tətbiq Ağacı Baxışında əlçatan vidjetləri tez seçmək üçün qlobal klaviatura qısa yolları təqdim edən əlavə.

API Baxıcısı – Hədəf tətbiqin hər bir əlçatan vidjetində mövcud olan interfeysləri, metodları və atributları göstərən əlavə.

IPython Konsolu – Hədəf tətbiqin seçilmiş əlçatan vidjetlərinə çıxışı olan tam interaktiv Python komanda mühitini təmin edən əlavə.

# Əlçatanlıq haqqında daha ətraflı

Əlçatanlıq masaüstü mühitinin bütün aspektlərinə təsir etməli olan əsas bir dəyərdir. GNOME mühitində bunu həyata keçirmək üçün ATK və AT-SPI kimi kitabxanalar yaradılmışdır. Bu kitabxanalar əvvəlcə GNOME üçün hazırlanmış olsa da, hazırda digər masaüstü mühitlərində də istifadə olunur. GNU/UNIX sistemləri üçün əlçatanlıq kitabxanaları haqqında daha çox məlumat almaq üçün aşağıdakı mənbələrə baxa bilərsiniz:

ATK Əlçatanlıq Alət Dəsti – ATK digər alət dəstləri və tətbiqlər tərəfindən həyata keçirilən əlçatanlıq interfeyslərini təqdim edir. ATK interfeyslərindən istifadə etməklə əlçatanlıq vasitələri işlək tətbiqləri tam şəkildə görmək və idarə etmək imkanı əldə edir.

AT-SPI - AT-SPI köməkçi texnologiyaların işləyən tətbiqlərdən sorğu göndərməsi və bildiriş alması üçün əsas xidmət interfeysidir. Əlavə materiallara KDE Əlçatanlılıq İnkişaf Cəmiyyəti.

GNOME Masaüstü Əlçatanlıq Bələdçisi – GNOME masaüstü mühitinin əlilliyi olan istifadəçilərin ehtiyaclarını necə qarşıladığını öyrənmək istəyən hər kəs üçün bələdçi.

GNOME Əlçatanlıq Tərtibatçı Bələdçisi – Tətbiqlərinin mümkün qədər geniş istifadəçi kütləsi üçün əlçatan olmasını təmin etmək istəyən proqramçılar üçün bələdçi.

GNOME Əlçatanlıq Layihəsi – GNOME Əlçatanlıq Layihəsi yuxarıda qeyd olunan bələdçilərlə yanaşı, istifadəçilər, proqramçılar və sistem administratorları üçün bir çox digər faydalı keçidləri də özündə birləşdirir.