# 1. Tətbiq Ağacı Baxışı

Masaüstünün əlçatan iyerarxiyasını araşdırmaq
Eitan Isaacson
eitan@ascender.com
Peter Parente
pparent@us.ibm.com
Aline Bessa
alibezz@gmail.com

Creative Commons Eyni Şərtlərlə Paylaş 3.0

Tərcümə: Ramal Rəhimov
jhonaluman@gmail.com 2025

# Tətbiq Ağacı Baxışı

Accerciser tətbiqinin interfeysində hazırda masaüstündə işləyən bütün əlçatan tətbiqləri əhatə edən Tətbiq Ağacı Baxışı adlanan ağac görünüşü mövcuddur. Bu ağacı yaratmaq üçün Accerciser, AT-SPI-nin reyestr xidmətindən (daemon) istifadə edir. Bu xidmət masaüstündəki bütün əlçatan tətbiqləri izləməyə və X hadisələrini AT-SPI D-Bus üzərindən ötürməyə cavabdehdir. Bütün əlçatan tətbiqləri əldə etdikdən sonra, Accerciser hər birini genişlənə bilən düyünlərlə iyerarxik quruluşda təqdim edir.

# Tətbiq Ağacı Baxışı

Accerciser
tətbiqinin Tətbiq Ağacı Baxışı masaüstündə işləyən hər bir əlçatan tətbiqin interfeysini vidjetlərin iyerarxik quruluşu şəklində təqdim edir.

Accerciser tətbiqinin Tətbiq Ağacı Baxışı masaüstündə işləyən hər bir əlçatan tətbiqin interfeysini vidjetlərin iyerarxik quruluşu şəklində təqdim edir.

Bu ağac görünüşündə təqdim olunan hər bir tətbiqin ilk düyünü birbaşa tətbiqin özüdür. Düyünü genişləndirdikdə onun bütün alt vidjetlərini görə bilərsiniz ki, bu da tətbiqin interfeysini iyerarxik şəkildə təqdim etməyə imkan verir. Hər bir düyün üçün Accerciser əsas məlumatları təqdim edir: adı, rolu və alt elementlərinin sayı.

Qeyd: Çoxlu alt elementi olan düyünlərin genişlənməsi uzun çəkə bilər.

# Tətbiq Ağacı Baxışında elementlərin əlfəcinlənməsi

Accerciser Tətbiq Ağacı Baxışındakı elementləri sonradan araşdırmaq üçün əlfəcinləməyə imkan verir. Bu xüsusilə hədəf tətbiqin yenidən başladılması (məsələn, təkrar yığıldıqdan sonra) lazım gəldikdə faydalıdır. Elementi əlfəcinləmək üçün onu seçin və Əlfəcinlər Əlfəcin əlavə et menyusunu istifadə edin və ya Ctrl d düymələrini basın.

Accerciser tətbiqində əlçatan elementlərə qoyulmuş əlfəcinlər tətbiqin adı və həmin tətbiqin daxili əlçatan iyerarxiyasındakı 'yol' əsasında müəyyən edilir. Əgər hədəf tətbiq fərqli vəziyyətdədirsə (məsələn, bir neçə üst səviyyəli çərçivə varsa), bu yol düzgün olmaya bilər. Əlfəcinləri Əlfəcinlər Əlfəcinləri redaktə et menyusu vasitəsilə idarə edə bilərsiniz.